== Karriere ==
Han var en søn af [[herredsfoged]] og [[politiker]] [[J.P. With]], blev [[1844]] [[student]] fra [[Randers Statsskole|Randers lærde Skole]] og [[1850]] [[juridisk kandidat]]. Efter at han derpå i et års tid havde fungeret som 1. amtssekretær på [[Haderslev Amt]]shus, ansattes han [[1852]] som [[volontør]] i [[Justitsministeriet]], udnævntes [[1855]] til kancellist i sammes 2. ekspeditionskontor og [[1856]] til [[fuldmægtig]] i det nævnte ministeriums islandske departement, hvor han [[1859]] avancerede til [[kontorchef]] og samtidig fik titel af [[kancelliråd]] (frasagde sig titlerne [[1870]]). [[1863]] blev With, som desuden i en årrække havde udfoldet en betydelig og meget påskønnet [[manuduktion]]svirksomhed for juridiske studerende, beskikket til [[assessor]] i [[Kriminal- og Politiretten]], hvorfra han [[1873]] overgik til den tilsvarende stilling i [[Landsover- samt Hof- og Stadsretten]] i København. Efter at han [[1877]]-[[1879|79]] tillige havde været næstformand i [[Sø- og Handelsretten]], udnævntes han 1879 til assessor i Højesteret og beklædte derefter denne stilling til sin død, 13. juli 1893, i København. [[21. december]] [[1878]] var han blev Ridder af [[Dannebrogordenen]], [[3. april]] [[1886]] [[Dannebrogordenens Hæderstegn|Dannebrogsmand]] og [[26. maj]] [[1892]] Kommandør af Dannebrog af 2. grad.
Titler Samfund Historie Erhvervsliv